COMPOSICIÓ I EQUILIBRI (COMPOSICIÓ ASIMÈTRICA)
Exemple de composició asimètrica dinàmica
Una forma distinta de crear composicions, més dinàmica,
és l'ús de diagonals contraposades.
Aquest exemple de Hokusai, també clàssic,
ens mostra com creant aquests ritmes contraposats,
són diagonals expressades amb les corbes de les ones,
es pot generar un dinamisme
coherent, a més, amb el motiu: l'onatge del mar.
No obstant això, la composició està equilibrada perquè, si ens hi fixem,
el que acaba component
és com dues ones oposades.
El cel fora de l'ona és quasi corresponent al volum de l'ona.
Tot i que s'usin diagonals i el motiu sigui tan dinàmic,
s'hi genera un equilibri visual.
Exemple de composició asimètrica estàtica
Veiem aquí un modus distint d'usar la diagonal,
un element dinàmic, com ja havíem vist,
però que produirà un efecte de serenitat.
En aquest quadre de Whistler titulat Composició en gris i negre,
també conegut com Retrat de la seva mare,
veiem que usa la diagonal, que marca els camps de negre
i gris respectivament,
però ho compensa amb línies més estables i estàtiques,
com una vertical de la cortina,
que estableix una massa de negre, contrapès del vestit,
i l'horitzontal del sòl, que tanca el dinamisme d'aquesta diagonal.
Per evitar que el camp de gris de la paret
se'n vagi cap amunt i quedi obert,
el tanca amb un quadre blanc,
que torna a contrapesar aquest dinamisme de la diagonal.
D'aquesta manera, tenim un efecte de serenitat,
tot i que emprant una línia diagonal,
que sol produir un dinamisme o via d'escapament cap als marges.